വിവാഹിതയായ സ്ത്രീ അന്യ പുരുഷനോടൊപ്പം താമസിക്കുന്നത് നിയമവിരുദ്ധമെന്ന് കോടതി ജയ്പുര്: വിവാഹിതയായ സ്ത്രീ അന്യ പുരുഷനോടൊപ്പം താമസിക്കുന്നത് നിയമവിരുദ്ധമാണെന്ന് രാജസ്ഥാന് ഹൈക്കോടതി. 30കാരിയായ യുവതിയും ഒരുമിച്ച് കഴിയുന്ന ഇരുപത്തിയേഴുകാരനും സംയുക്തമായി സമര്പ്പിച്ച ഹര്ജിയിലാണ് ഹൈക്കോടതി വിധി. ഗാര്ഹിക പീഡനത്തിനിരയായതിനെ തുടര്ന്നാണ് ഭര്ത്താവും വീടും ഉപേക്ഷിച്ച് വേര്പിരിഞ്ഞ് താമസിക്കുന്നതെന്നും യുവതി ഹര്ജിയില് സൂചിപ്പിച്ചിരുന്നു. പോലീസ് സംരക്ഷണത്തിനുള്ള അപേക്ഷയും ജസ്റ്റിസ് സതീഷ് കുമാര് ശര്മയുടെ സിംഗിള് ജഡ്ജ് ബെഞ്ച് തള്ളി. തങ്ങള് പ്രായപൂര്ത്തിയായവരാണെന്നും സ്വന്തം താത്പര്യപ്രകാരമാണ് ഒരുമിച്ച് കഴിയുന്നതെന്നും ഇരുവരും വിചാരണയ്ക്കിടെ കോടതിയെ അറിയിച്ചു. വിവാഹമോചനം നേടാതെ യുവാവുമൊത്ത് താമസിക്കുന്നത് നിയമവിരുദ്ധവും സാമൂഹികവിരുദ്ധവുമായ ബന്ധങ്ങളുടെ വിഭാഗത്തില് ഉള്പ്പെടുന്നതാണെന്നും അദ്ദേഹം പ്രസ്താവിച്ചു.